Inițiativa START (în , prescurtat "START-initiatief", în ) a fost lansată de Guvernul Flamand din Belgia pe 29 octombrie 2004 și îmbunătățită în cursul anului 2005. Inițiativa a avut la bază constatarea că piața locurilor de muncă în zona adiacentă aeroportului Brussels Airport, respectiv în Zaventem și comunele învecinate, crește mult mai lent decât în restul municipalităților din provincia Brabantul Flamand. Criza aeronautică belgiană din anul 2001 (declinul drastic al traficului aerian după atentatele din 11 septembrie și falimentul companiei Sabena), precum și mutarea principalului centru european al DHL de la Zaventem la Leipzig, au dus inițial la un regres al pieței muncii, iar ulterior la un ritm foarte lent al reconversiei și redistribuirii profesionale.